rejauldu/bengali-wikipedia huggingface dataset:
নার্গিস রশিদি ( ) একজন ইরানি-জার্মান অভিনেত্রী। তিনি ইরানে জন্মগ্রহণ করেছিলেন যেখানে তাঁর বাবা সেনা কর্নেল ছিলেন। ১৯৮৭ সালে তিনি তার পরিবারের সাথে তুরস্কে স্থায়ী হন। এক বছর পরে পরিবারটি জার্মানি চলে আসে এবং তিনি বার্লিনে অভিনয় নিয়ে পড়াশোনা শুরু করেছিলেন। তিনি ২০০৫ সাল থেকে প্রাথমিকভাবে লস এঞ্জেলেসে বসবাস করেছেন।   রশিদী মূলত জার্মানিতে অনেকগুলি স্বাধীন চলচ্চিত্র এবং টেলিভিশন প্রযোজনায় কাজ করেছেন। সানড্যান্স চলচ্চিত্র উৎসবে প্রিমিয়ার হওয়া বাবক আনোয়ারীর ২০১৬ সালের জির-ই-ছায়া ছবিতে তার অভিনীত ভূমিকার জন্য তিনি ব্যাপক প্রশংসা পেয়েছিলেন। ভ‍্যারাইটি এটিকে  "এক প্রিয় যুগান্তকারী পারফরম্যান্স" হিসাবে উল্লেখ করে। ম্যাগাজিনটি তার "তীব্র তবুও সূক্ষ্ম কৃত্রিম কাজের" প্রশংসা করে, তাঁকে "ইসলামী বিপ্লবের পর থেকে তার দেশের পথযাত্রায় ক্ষুব্ধ প্রচণ্ড বুদ্ধিমান, প্রগতিশীল মনের ইরানি মহিলা হিসাবে" উল্লেখ করে ও আরও বলে যে "রাশিদী তার চরিত্রটিকে একটি বাদ্যযন্ত্রের মতো ধীরে ধীরে ফুটিয়ে তুলেছেন। এটি মাতৃ ভালবাসা এবং আর্তনাদ উভয়ে সমৃদ্ধ একটি পারফরম্যান্স"।    চলচ্চিত্র   ভেনুশিয়ান তাবুটাস্কো, ২০০৪  এ২জেড, ২০০৪  অয়ন ফ্লাক্স, ২০০৫  শোয়ার্জে শ্যাফে, ২০০৬  আসুদেম, ২০০৬  ব্রেইথফুল, ২০০৭  স্পিড রেসার, ২০০৮  মাস্ট লাভ ডেথ, ২০০৯  মিটিং লাউরা, ২০০৯  মার্চে (পার্সিশ্চ: অ্যামিসেন), ২০০৯  এনওএস (আউফ ডিচ), ২০১০  মেইন প্রিন্জ মেইন কনিগ , ২০১১  ডেটিং ল্যাঞ্জেলোট, ২০১১  স্লেভ, ২০১২  কোকোওয়াহ ২, ২০১৩  ভন গ্ল্যাক্লিক্লেন শ্যাফেন, ২০১৫  জির-ই-ছায়া , ২০১৬   টিভি    গ্যাংস অফ লন্ডন, ২০২০    পুরস্কার   সেরা সাফল্য-অর্জন অভিনেত্রীর পুরস্কার, এ টু জেড, নিউ ইয়র্ক স্বাধীন আন্তর্জাতিক চলচ্চিত্র ও  ভিডিও উৎসব, ২০০৭।     তথ্যসূত্র   বহিঃসংযোগ  https://www.imdb.com/name/nm1735235/   https://fr-fr.facebook.com/nargesrashidiofficial/   http://www.interviewmagazine.com/film/narges-rashidi#_   বিষয়শ্রেণী:১৯৮০-এ জন্ম বিষয়শ্রেণী:ইরানি চলচ্চিত্র অভিনেত্রী বিষয়শ্রেণী:২১শ শতাব্দীর জার্মান অভিনেত্রী বিষয়শ্রেণী:মার্কিন যুক্তরাষ্ট্রে জার্মান প্রবাসী বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রে ইরানি অভিবাসী
"পিগ্‌স (থ্রি ডিফরেন্ট ওয়ান্স)" পিংক ফ্লয়েডের ১৯৭৭ সালের অ্যানিম্যাল্‌স অ্যালবামের একটি গান। অ্যালবামের তিনটি অংশ, "ডগ্‌স", "পিগ্‌স" এবং "শিপ" (অর্থাৎ "কুকুর", "শূকর" এবং "ভেড়া"), যেখানে শূকররা সেই ব্যক্তিদের প্রতিনিধিত্ব করে যাদেরকে রজার ওয়াটার্স সামাজিক মইয়ের শীর্ষে বলে মনে করেন, যাদের সম্পদ এবং ক্ষমতা রয়েছে; তারা সমাজের বাকি অংশগুলিকেও চালিত করে এবং তাদের ভয়ঙ্কর প্রতিযোগিতামূলক এবং গলা কাটা হতে উত্সাহিত করে, যাতে শূকররা শক্তিশালী থাকতে পারে।  সারসংক্ষেপ গানের তিনটি শ্লোকের একেকটিতে ভিন্ন "শূকর" উপস্থাপন করে। ওয়াটার্সের মতে, প্রথম শ্লোকের "পিগ ম্যান" সাধারণভাবে ব্যবসায়ীদের বোঝায়, যেখানে দ্বিতীয় শ্লোকটি সেই সময়ের বিরোধী দলের নেতা রক্ষণশীল রাজনীতিবিদ মার্গারেট থ্যাচারকে নির্দেশ করে। তৃতীয় শ্লোকটি স্পষ্টভাবে এর বিষয়কে নৈতিকতার প্রচারক মেরি হোয়াইটহাউস হিসাবে চিহ্নিত করে, যাকে "ঘরের গর্বিত শহুর ইদুর" ("house proud town mouse") হিসাবে বর্ণনা করা হয়েছে; যাকে "এটি সমস্ত ভিতরে রাখতে হবে" ("keep it all on the inside")। ১৯৯২ সালে, ওয়েস্টউড ওয়ান রেডিওতে পিংক ফ্লয়েড: দ্য টুয়েন্টিফিফথ অ্যানিভার্সারি শোতে, জার ওয়াটার্স জিম ল্যাডকে বলেছিলেন যে গানে উল্লেখিত "হোয়াইট হাউস"-এর সাথে মার্কিন রাষ্ট্রপতির বাড়ি হোয়াইট হাউসের কোনো সম্পর্ক নেই। ল্যাড ওয়াটার্সকে ব্যাখ্যা করার পরে শেষ শ্লোকটি জেরাল্ড ফোর্ডকে উল্লেখ করেন, যিনি গানটি রেকর্ড করার সময় মার্কিন রাষ্ট্রপতি ছিলেন (যদিও শ্লোকটিতে হোয়াইট হাউসের প্রথম নামও রয়েছে)।  পরিবেশনকারী রজার ওয়াটার্স – মূল ও ঐকতান কণ্ঠ, রিদম গিটার,টেপ এফেক্ট, ভোকোডার ডেভিড গিলমোর – লিড গিটার, ফ্রিটলেস বেস গিটার, talk box রিচার্ড রাইট – হ্যামন্ড অর্গান, এআরপি স্ট্রিং সিন্থেসাইজার, গ্র্যান্ড পিয়ানো, ক্ল্যাভিনেট নিক মেইসন – ড্রাম, কাউবেল  রেকর্ডিং তারিখ:এপ্রিল ও মে ১৯৭৬, ব্রিটানিয়া রো স্টুডিওস, ইজলিংটন, লন্ডন।  তথ্যসূত্র  বহিঃসংযোগ  বিষয়শ্রেণী:১৯৭৭-এর গান বিষয়শ্রেণী:পিংক ফ্লয়েডের গান বিষয়শ্রেণী:সিবিএস রেকর্ডসের একক বিষয়শ্রেণী:কলাম্বিয়া রেকর্ডসের একক বিষয়শ্রেণী:হার্ভেস্ট রেকর্ডসের একক বিষয়শ্রেণী:বিক্ষোভের গান বিষয়শ্রেণী:ব্যবসায়ী সম্পর্কে গান বিষয়শ্রেণী:মার্গারেট থ্যাচার সম্পর্কে গান বিষয়শ্রেণী:রজার ওয়াটার্স রচিত গান বিষয়শ্রেণী:রজার ওয়াটার্স প্রযোজিত গানের রেকর্ডিং বিষয়শ্রেণী:ডেভিড গিলমোর প্রযোজিত গানের রেকর্ডিং বিষয়শ্রেণী:রিচার্ড রাইট (সঙ্গীতজ্ঞ) প্রযোজিত গানের রেকর্ডিং বিষয়শ্রেণী:নিক মেইসন প্রযোজিত গানের রেকর্ডিং
মিউজিকব্রেনজ্ () একটি প্রকল্প যা মুক্ত কন্টেন্ট সঙ্গীত ডাটাবেজ তৈরি করার লক্ষ্যে কাজ করে। ফ্রিবড্ প্রকল্পের অনুরূপ এই প্রকল্প সিডিডিবি-এ স্থাপনকৃত নিষেধাজ্ঞা অনুযায়ী প্রতিষ্ঠিত হয়েছিল। তবে, মিউজিকব্রেনজ্ সঙ্গীতের জন্য একটি কাঠামোগত উন্মুক্ত অনলাইন ডেটাবেজের মধ্য দিয়ে কম্প্যাক্ট ডিস্ক মেটাডাটা ভাণ্ডারে পৌঁছানোর লক্ষ্যে বিস্তার লাভ করছে।  ফেব্রুয়ারি ২৭, ২০১৫ সালের হিসেবে মিউজিকব্রেনজ্ প্রায় ৯৩০,০০০ জন শিল্পী, ১.৪ মিলিয়ন মুক্তি, এবং ১৪.৬ মিলিয়ন রেকর্ডিং সম্পর্কিত অন্তর্ভুক্ত করেছে।   গ্রাহক সফটওয়্যার   অ্যামারক: কেডিই অডিও প্লেয়ার  বানশী: মাল্টি প্ল্যাটফর্ম অডিও প্লেয়ার  ক্লেমেন্টাইন: মাল্টি প্ল্যাটফর্ম অডিও প্লেয়ার  সিডেক্স: মাইক্রোসফট উইন্ডোজ সিডি রিপার  আইএটব্রেনজ্: ম্যাক ওএস X অবচিত  জাইকজ: জাভা মাস ট্যাগ এডিটর  ম্যাক্স: ম্যাক ওএস X সিডি রিপার এবং অডিও ট্রান্সকোডকারী  এমপিথ্রিট্যাগ: উইন্ডোজ মেটাডেটা এডিটর এবং সঙ্গীত সংগঠক  মিউজিকব্রেনজ্ পিকার্ড: ক্রস-প্ল্যাটফর্ম অ্যালবাম-ভিত্তিক ট্যাগ এডিটর  মিউজিকব্রেনজ্ ট্যাগার: অবচিত মাইক্রোসফট উইন্ডোজ ট্যাগ এডিটর  প্যাডেলট্যাগ: GPLv3-এর অধীনে PyQt-এর একটি ট্যাগ এডিটর  রিদমবক্স মিউজিক প্লেয়ার: ইউনিক্স-অনুরূপ ব্যবস্থার জন্য অডিও প্লেয়ার  সাউন্ড জুসার: GNOME সিডি রিপার  ফোবার ২০০০-এর জন্যে ফো_মিউজিকব্রেনজ্ কম্পোনেন্ট: সঙ্গীত লাইব্রেরি/অডিও প্লেয়ার  বীটস্: স্বয়ংক্রিয় সিএলআই সঙ্গীত ট্যাগার/ইউনিক্স-অনুরূপ ব্যবস্থার সংগঠক   আরও দেখুন   অনলাইন সঙ্গীত ডেটাবেজের তালিকা   তথ্যসূত্র    বহিঃসংযোগ      মিউজিকব্রেনজ্ তথ্য — বিবিসি সঙ্গীত সাইট  বিষয়শ্রেণী:লাইব্রেরি ২.০ বিষয়শ্রেণী:অনলাইন বিশ্বকোষ বিষয়শ্রেণী:অনলাইন সঙ্গীত এবং লিরিক ডেটাবেজ বিষয়শ্রেণী:মেটাডাটা রেজিস্ট্রি বিষয়শ্রেণী:একোস্টিক ফিংগারপ্রিন্টিং বিষয়শ্রেণী:গ্রন্থাগার তালিকাপ্রণয়ণ ও শ্রেণিবিভাগ বিষয়শ্রেণী:বহুভাষিক ওয়েবসাইট
ডেবোরা জিন পালফ্রে (মার্চ ১৮, ১৯৫৬ – মে ১, ২০০৮), সংবাদ মাধ্যমের দ্বারা ডিসি ম্যাডাম নামে ডাকা হয়, ওয়াশিংটন, ডিসির একটি এসকোর্ট এজেন্সি পামেলা মার্টিন অ্যান্ড অ্যাসোসিয়েটস পরিচালনা করেন যদিও তিনি বলতেন যে কোম্পানির পরিষেবাগুলি আইনি ছিল, তাকে ১৫ এপ্রিল, ২০০৮-এ দোষী সাব্যস্ত করা হয়েছিল, অবৈধ উদ্দেশ্যে মেইল ব্যবহার করা, এবং অর্থ পাচারের দায়ে।  দুই সপ্তাহের কিছু বেশি পরে, পাঁচ বা ছয় বছরের কারাদণ্ডের মুখোমুখি হয়েছিলেন, তাকে ফাঁসিতে ঝুলানো অবস্থায় পাওয়া গিয়েছিল। ময়নাতদন্তের ফলাফল এবং চূড়ান্ত পুলিশ তদন্ত প্রতিবেদনে এই সিদ্ধান্তে উপনীত হয়েছে যে তার মৃত্যু একটি আত্মহত্যা।    তথ্যসূত্র  {{সূত্র তালিকা|সূত্র=   বহিঃসংযোগ    ডিসি ম্যাডামের সুইসাইড নোট, দ্য স্মোকিং গান  , নিউ ইয়র্ক টাইমস  শেফার্ড, অ্যালিসিয়া। " ডিসি ম্যাডাম বলেন (পুরোপুরি নয়) সব ", ওয়াশিংটনিয়ান, 22 মে, 2007।  বিষয়শ্রেণী:মার্কিন পতিতালয়ের মালিক ও ম্যাডাম বিষয়শ্রেণী:২০০৮-এ আত্মহত্যা বিষয়শ্রেণী:১৯৫৬-এ জন্ম বিষয়শ্রেণী:২০০৮-এ মৃত্যু
শাহাবুদ্দিন রাজভী (সম্মানসূচক মাওলানা শাহাবুদ্দিন রাজভী বেরেলভী নামে পরিচিত) (উর্দু: مولانا شہاب الدین رضوی) (জন্ম: ৪ এপ্রিল ১৯৭৪, বাহরাইচ, উ.প্র.) একজন ভারতীয় ইসলামী পণ্ডিত, ঐতিহাসিক লেখক এবং সমাজকর্মী। তিনি গত দশ বছর ধরে পাসমান্দা কারণ নিয়ে কাজ করছেন। তিনি অল ইন্ডিয়া মুসলিম জামাত-এর সভাপতিও এবং ইসলামিক রিসার্চ সেন্টারের প্রতিষ্ঠাতা, এবং অল ইন্ডিয়া তানজিম উলমা এ ইসলাম-এর জাতীয় সাধারণ সম্পাদক।  তিনি অল ইন্ডিয়া জামাত রেজা-এ-মোস্তফা এর সাধারণ সম্পাদক ছিলেন।  লেখক হিসেবে তিনি ইংরেজি, উর্দু এবং হিন্দি ভাষায় ইসলামিক ইতিহাস, ধর্মতত্ত্ব এবং চিন্তাধারার উপর বইয়ের লেখক। তাঁর বইগুলির মধ্যে রয়েছে:   তারিখ জামাত রেজা এ মোস্তফা (হিন্দি/উর্দু)  মুফতি এ আজম হিন্দ কে খুলফা (উর্দু)  হায়াতে তাজউশশরিয়া (হিন্দি/উর্দু)  রাসায়েল তাজউশশরিয়া (উর্দু)  কার্যক্রম  উত্তর প্রদেশ বিধানসভা নির্বাচন, ২০০৭ এর সময় রাজভী একটি সংবাদ সম্মেলন করেন এবং সমস্ত রাজনৈতিক দলকে সম্প্রদায়গুলির মধ্যে বিদ্বেষ ছড়ানো বন্ধ করতে, শান্তি ও সাম্প্রদায়িক সম্প্রীতি বজায় রাখার আহ্বান জানান। তিনি আরও বলেন যে এসপি মুসলিম ভোট চায় কিন্তু মুসলিম নেতাদের নয়।  একটি সংবাদ সম্মেলনে শাহাবুদ্দিন রাজভী অখিলেশ যাদবকে লক্ষ্য করে বলেন যে সমাজবাদী পার্টি মুসলিমদের ভিত্তিতে গঠিত, এবং মুসলিম সমস্যা নিয়ে কথাও বলে না, এখন সময় এসেছে আমাদের অন্য কোনো দল নিয়ে চিন্তা করা উচিত।  ডিসেম্বর ২০২১ সালে সিএনএন-নিউজ১৮ টিভি চ্যানেলের সাথে একটি সাক্ষাৎকারে রাজভী বলেন যে তারা অখণ্ড ভারত নামে একটি আন্দোলন শুরু করবেন। এর লক্ষ্য ভারত একত্র করা এবং একটি শক্তিশালী দেশ তৈরি করা। ভারতে মানবাধিকার নিয়ে যুক্তরাজ্যের লেবার এমপি নাজ শাহ-এর টুইট প্রত্যাখ্যান করে, ভারতীয় পণ্ডিত মাওলানা শাহাবুদ্দিন রাজভী বেরেলভী তাঁর আনুষ্ঠানিক বিবৃতিতে বলেন যে মুসলমানরা এখানে শান্তিতে বসবাস করে এবং ভারতের অভ্যন্তরীণ বিষয়ে কোনও বিদেশী রাষ্ট্রের হস্তক্ষেপ ন্যায়সঙ্গত নয়। রাজভী আরও পরামর্শ দেন যে নাজ শাহের 'ভারত ভীতি'কে 'ইসলামভীতি'-তে রূপান্তরিত করার চেষ্টা করা উচিত নয়।   তথ্যসূত্র   বিষয়শ্রেণী:বিংশ শতাব্দীর মুসলিম ইসলামী পণ্ডিত বিষয়শ্রেণী:ভারতীয় সুফি ধর্মীয় নেতা বিষয়শ্রেণী:সুন্নি সুফি বিষয়শ্রেণী:বেরেলভী বিষয়শ্রেণী:ভারতে ইসলাম বিষয়শ্রেণী:১৯৭৪-এর জন্ম বিষয়শ্রেণী:জীবিত ব্যক্তি বিষয়শ্রেণী:বেরিলির লোক
সামোয়ার ভূগোল 250px|সামোয়ার মানচিত্রমহাদেশ অস্ট্রেলিয়াঅঞ্চল ওশেনিয়াস্থানাংক আয়তন ২,৯৪৪ বর্গকিমিস্থলভাগঃ ২,৯৩৪ বর্গকিমিজলভাগঃ ১০ বর্গকিমিতটরেখা ৪০৩ কিমি সীমান্ত ০ কিমিসর্বোচ্চ বিন্দু মাউগা সিলিসিলি পর্বতশৃঙ্গ (Mauga Silisili) ১,৮৫৭ মিসর্বনিম্ন বিন্দু প্রশান্ত মহাসাগর   thumb|right|200px| সেভাই (Savai'i) দ্বীপের দক্ষিণ-পূর্ব তটভূমি thumb|right|200px| উপলু (Upolu) দ্বীপের ফালেফা উপত্যকা  স্বাধীন সামোয়া রাষ্ট্র বা সংক্ষেপে সামোয়া দক্ষিণ প্রশান্ত মহাসাগরের বুকে দুটো বড় দ্বীপ উপলু (Upolu) ও সেভাই (Savai'i) এবং আটটি ছোট ছোট দ্বীপ দ্বারা গঠিত স্বাধীন রাষ্ট্র যা হাওয়াই দ্বীপপুঞ্জ আর নিউজিল্যান্ডের মাঝামাঝি অবস্থিত। সামোয়ার অবস্থান পলিনেশীয় দ্বীপসমূহের প্রায় কেন্দ্রবিন্দুতে।   ভূপ্রকৃতি  সামোয়ার প্রধান দুটি দ্বীপ ঊপলু এবং সেভাই ছাড়াও এই দুই দ্বীপের মাঝে অ্যাপোলিমা প্রণালীতে (Apolima Strait) অবস্থিত মানোনো (Manono) ও অ্যাপোলিমা (Apolima) দ্বীপে লোকবসতি আছে। এছাড়া মানোনো ও অ্যাপোলিমার মাঝখানে লোকবসতিহীন নামুয়া (Namua) দ্বীপ ও উপলুর পূর্ব প্রান্তের দিকে লোকবসতিহীন আলেইপাতা দ্বীপপুঞ্জ (Aleipata Islands) অবস্থিত। প্রধান দুই দ্বীপের ভৌগোলিক বৈশিষ্ট্য হচ্ছে সরু উপকূলীয় সমভূমি এবং দ্বীপের মাঝখানে পাথুরে আগ্নেয় ভূমি।  ভুমি ব্যবহারঃ  চাষযোগ্য জমি: ২১.২% শষ্য ভূমি: ২৪.৩৮% অন্যান্য: ৫৪.৪২%     প্রাকৃতিক সম্পদ  সামোয়ার প্রধান প্রাকৃতিক সম্পদ হচ্ছে বনভূমি ও বনজ শক্ত কাঠ। এছাড়াও আছে মাছ ও পানি বিদ্যুৎ (Hydro Power)।   আবহাওয়া  সামোয়ার আবহাওয়া হচ্ছে গ্রীষ্মমণ্ডলীয়, নভেম্বর থেকে এপ্রিল মাস বর্ষাকাল।   প্রাকৃতিক দূর্যোগঃ   বছরের কিছু সময় ঘূর্ণিঝড়ের বা সাইক্লোনের প্রকোপ থাকে। এছাড়া আগ্নেয়গিরির অগ্নুৎপাত সামোয়ার বড় প্রাকৃতিক দুর্যোগ।   আরও দেখুন   সামোয়া  পলিনেশিয়া  বিষয়শ্রেণী:ওশেনিয়ার ভূগোল বিষয়শ্রেণী:সামোয়ার ভূগোল
একজন ব্যক্তি বলতে এমন একটি সত্তাকে বোঝায় যার কিছু বিশেষ ক্ষমতা বা বৈশিষ্য আছে, যেমন যুক্তিবোধ, নৈতিকতাবোধ, চেতনা কিংবা আত্ম-চেতনা, এবং যে সামাজিক সম্পর্কসমূহের কোনও সাংস্কৃতিকভাবে প্রতিষ্ঠিত রূপের (যেমন আত্মীয়তার সম্পর্ক, সম্পত্তির মালিকানা কিংবা আইনি দায়িত্ব) অংশ।De Craemer, Willy. “A Cross-Cultural Perspective on Personhood.” The Milbank Memorial Fund Quarterly. Health and Society, vol. 61, no. 1, 1983, pp. 19–34., https://www.jstor.org/stable/3349814.Christian Smith. 2003. Moral, Believing Animals: Human Personhood and Culture. Oxford University PressCarrithers, Michael, Steven Collins, and Steven Lukes, eds. 1985. The category of the person: Anthropology, philosophy, history. Cambridge, UK: Cambridge Univ. Press. ব্যক্তিসত্তার সংজ্ঞানিরূপক বৈশিষ্যগুলি এবং এর সূত্র ধরে কোন যুক্তিতে কোনও সত্তাকে ব্যক্তি হিসেবে গণ্য করা হবে, তা সংস্কৃতি ও পরিপ্রেক্ষিতভেদে বিভিন্ন হতে পারে।Richard A. Shweder/Edmund J. Bourne. 1982. Does the Concept of the Person Vary Cross-Culturally?, in: Anthony J. Marsella/Geoffrey M. White (eds), Cultural Conceptions of Mental Health and Therapy, Dordrecht, S. 97-137.  কোন জিনিস একটি সত্তাকে ব্যক্তি হিসেবে গণ্য করতে সাহায্য করে, সেই ব্যক্তিসত্তার প্রশ্নের পাশাপাশি ব্যক্তিগত পরিচয় ও আত্মসত্তা বিষয়ে আরও প্রশ্ন বিদ্যমান: কোনও নির্দিষ্ট ব্যক্তি কী কারণে অপর কোনও ব্যক্তি হতে স্বতন্ত্র এবং কী কারণে বর্তমান সময়ের কোনও ব্যক্তি অতীত ও ভবিষ্যতে পরিবর্তন ঘটা সত্ত্বেও একই ব্যক্তি হিসেবে গণ্য হবে, এ সংক্রান্ত প্রশ্নাবলী।  ব্যক্তির বহুবচন "ব্যক্তিবর্গ" প্রায়শই দার্শনিক ও আইনি রচনায় ব্যবহৃত হয়।  আরও দেখুন  তথ্যসূত্র  আরও পড়ুন  Cornelia J. de Vogel (1963). The Concept of Personality in Greek and Christian Thought. In Studies in Philosophy and the History of Philosophy. Vol. 2. Edited by J. K. Ryan, Washington: Catholic University of America Press. pp. 20–  Grant, Patrick. Personalism and the Politics of Culture. New York: St Martin's Press 1996.   Grant, Patrick. Spiritual Discourse and the Meaning of Persons. New York: St Martin's Press 1994.   Grant, Patrick. Literature and Personal Values. London: MacMillan 1992.       Stephens, William O. (2006). The Person: Readings in Human Nature. Upper Saddle River, NJ: Pearson. .    Jörg Noller (2019). Person. In: Thomas Kirchhoff (ed.): Online Encyclopedia Philosophy of Nature / Online Lexikon Naturphilosophie. Heidelberg, Universitätsbibliothek Heidelberg: https://doi.org/10.11588/oepn.2019.0.66403.  Eric T. Olson (2019). "Personal Identity". In: Edward N. Zalta (ed.): The Stanford Encyclopedia of Philosophy (Fall 2019 Edition), URL = <https://plato.stanford.edu/archives/fall2019/entries/identity-personal/>.  বহিঃসংযোগ   Rights of Non-Human Persons Program  (Institute for Ethics and Emerging Technologies)  *   বিষয়শ্রেণী:নন্দনতত্ত্ব বিষয়শ্রেণী:নন্দনতত্ত্বের ধারণা বিষয়শ্রেণী:জ্ঞানতত্ত্বের ধারণা বিষয়শ্রেণী:নীতিশাস্ত্রের ধারণা বিষয়শ্রেণী:অধিদর্শনের ধারণা বিষয়শ্রেণী:অধিবিদ্যার ধারণা বিষয়শ্রেণী:মনের দর্শনের ধারণা বিষয়শ্রেণী:বিজ্ঞানের দর্শনের ধারণা বিষয়শ্রেণী:নীতিশাস্ত্র বিষয়শ্রেণী:মানুষ বিষয়শ্রেণী:মূল বিষয়ের নিবন্ধ বিষয়শ্রেণী:অধিবিদ্যামূলক তত্ত্ব বিষয়শ্রেণী:মনের অধিবিদ্যা
টংগিবাড়ী উপজেলা বাংলাদেশের মুন্সীগঞ্জ জেলার অন্তর্গত একটি উপজেলা।   অবস্থান  এই উপজেলার উত্তরে নারায়ণগঞ্জ জেলার নারায়ণগঞ্জ সদর উপজেলা, দক্ষিণে পদ্মা নদী এবং শরীয়তপুর জেলার নড়িয়া উপজেলা ও জাজিরা উপজেলা, পূর্বে মুন্সীগঞ্জ সদর উপজেলা, পশ্চিমে লৌহজং উপজেলা ও সিরাজদিখান উপজেলা।   উল্লেখযোগ্য ব্যক্তিত্ব    মোঃ মোশাররফ হোসেন খাঁন - ইংলিশ চ্যানেল পার হওয়া দ্বিতীয় বাংলাদেশী;  সত্যেন সেন - সাংস্কৃতিক ব্যক্তিত্ব;  ফখরুদ্দীন আহমদ - সাবেক তত্ত্বাবধায়ক সরকার প্রধান, সাবেক গভর্নর বাংলাদেশ ব্যাংক।   দেশবন্ধু চিত্তরঞ্জন দাশ - স্বাধীনতা সংগ্রামী এবং আইনজীবি।  আশুতোষ গাঙ্গুলী - ঐতিহ্যবাহী সরকারি হরগঙ্গা কলেজের প্রতিষ্ঠাতা, কলকাতার প্রেসিডেন্সি কলেজের অধ্যক্ষ।   প্রশাসনিক এলাকা  টংগিবাড়ী উপজেলায় মোট ইউনিয়নের সংখ্যা ১৩ টি। ইউনিয়নইউনিয়নের নাম ও জিও কোডআয়তন (একর)লোকসংখ্যাপুরুষমহিলাআউটশাহী২৫৬১৮৮৬০৯১৯৭আড়িয়ল৪০১৭১৪৭৫৮১৪৫৪০আবদুল্লাপুর৮৩৪৮২২৭৮১৪৪কাঠাদিয়া শিমুলিয়া১৯২২৭০৭১৭০৫১কামারখারা২৪৭১৮৮৭৬৯৫০২দিঘির পাড়৯২৬৮৪০০৯৪২৪৪ধিপুর২৫৬১৭৯১৭৮০৮১পাঁচগাঁও৩০৯৪৭১৮০৭০৮৬বেতকা২২০৮৯৩৫৭৯২৮৩যশলং২৩৫৫১০৪৫৭১০২৭৩সোনারং টঙ্গিবাড়ী১৭২০৯০৩৪৯৫৭৯হাসাইল বানারি৪০৪৬২৩৭৪২৩৭৩ বালিগাও৭.৮৫৯৭৪৭৯০৬৭  আরও দেখুন   মুন্সীগঞ্জ জেলা  ঢাকা বিভাগ  বাংলাদেশের উপজেলাসমূহ   তথ্যসূত্র    বহিঃসংযোগ     বিষয়শ্রেণী:টংগিবাড়ী উপজেলা বিষয়শ্রেণী:মুন্সীগঞ্জ জেলার উপজেলা
মাওলানা ভাষানী হকি স্টেডিয়াম বাংলাদেশের রাজধানী ঢাকায় অবস্থিত একটি আন্তর্জাতিক মানের ফিল্ড হকি খেলার স্টেডিয়াম। এটি বাংলাদেশ পুরুষ জাতীয় ফিল্ড হকি দলের হোমগ্রাউন্ড। এ স্টেডিয়ামে বাংলাদেশ হকি ফেডারেশনের সদরদপ্তর অবস্থিত।  আরও দেখুন  বাংলাদেশ হকি ফেডারেশন  তথ্যসূত্র  বিষয়শ্রেণী:বাংলাদেশের স্টেডিয়াম বিষয়শ্রেণী:বাংলাদেশের হকি মাঠ বিষয়শ্রেণী:ঢাকায় ক্রীড়া বিষয়শ্রেণী:বাংলাদেশে ফিল্ড হকি বিষয়শ্রেণী:ঢাকার ক্রীড়া অনুষ্ঠানস্থল বিষয়শ্রেণী:আবদুল হামিদ খান ভাসানীর স্মারক
রাশিয়ান হাউস ইন ঢাকা  রুশ সরকারের সরাসরি তত্ত্বাবধানে পরিচালিত বাংলাদেশের ঢাকায় অবস্থিত রুশ ভাষা, কৃষ্টি, ঐতিহ্য ও সংস্কৃতি প্রচার-প্রসার এবং পরিচিতির লক্ষে প্রতিষ্ঠিত একটি সাংস্কৃতিক কেন্দ্র। ১৯৭৪ সালে বাংলাদেশ ও তৎকালীন সোভিয়েত ইউনিয়নের পারস্পরিক সংস্কৃতি বিনিময় কার্যক্রমের অংশ হিসেবে সোভিয়েত সেন্টার অব সায়েন্স অ্যান্ড কালচার হিসেবে এটি প্রতিষ্ঠিত হয়েছিল। বর্তমানে এটি ঢাকার ধানমন্ডি লেকের পূর্ব পাড়ে লেক মসজিদের উত্তর দিকে ভাষা সৈনিক এমএ মতিন সড়কে অবস্থিত। ২০১৪ সালে এই সাংস্কৃতিক কেন্দ্ররে ৪০ বছর পূর্তী উদ্যাপিত হয়।   ভবন  এই কেন্দ্রে একটি মিলনায়তন রয়েছে। এছাড়া চিত্রকর্ম প্রদর্শণীর জন্য রয়েছে গ্যালারি।   কার্যক্রম  রাশিয়ান হাউস ইন ঢাকা বর্তমানে সংস্কৃতি বিষয়ক ৯টি ক্লাব পরিচালনা করছে। এখানে রুশ ভাষা শিক্ষার কোর্স পরিচালিত হয়ে থাকে। এছাড়াও নৃত্য, সঙ্গীত, গিটার, চিত্রাংকন, যোগ, এবং মার্শাল আর্ট প্রশিক্ষণের ব্যবস্থা রয়েছে। এখানে রূশ লেখকদের বই পড়ার ব্যবস্থাসম্পন্ন সমৃদ্ধ গ্রন্থাগার রয়েছে। এই গ্রন্থাগার সংগ্রহে রয়েছে প্রায় ১২ হাজারেরও বেশি বই এবং অ্যালবাম।  এছাড়াও তিন মাস পর পর এখানে রাশিয়ান চলচ্চিত্র প্রদর্শিত হয়ে থাকে।  তথ্যসূত্র  বহিঃসংযোগ  বিষয়শ্রেণী:১৯৭৪-এ প্রতিষ্ঠিত
থাম্ব|ফিফা বিশ্বকাপ ২০২২ গ্রুপ জি ব্রাজিল বনাম সার্বিয়ার ম্যাচের স্থিরচিত্র। ২০২২ ফিফা বিশ্বকাপের গ্রুপ জি-এর সকল ম্যাচ ২০২২ সালের ২৪শে নভেম্বর হতে ২রা ডিসেম্বর তারিখ পর্যন্ত আল ওয়াক্রাহের আল জানুব স্টেডিয়াম, লুসাইলের লুসাইল আইকনিক স্টেডিয়াম এবং দোহার রাস আবু আবুদ স্টেডিয়ামে অনুষ্ঠিত হবে। এই গ্রুপে ব্রাজিল, সার্বিয়া, সুইজারল্যান্ড এবং ক্যামেরুন একে অপরের মুখোমুখি হবে। গ্রুপ পর্বের সকল ম্যাচ শেষ পয়েন্ট তালিকার শীর্ষ দুই দল ১৬ দলের পর্বে উত্তীর্ণ হবে।  দল      পাত্র          র‍্যাঙ্কিংয়ে অবস্থান মার্চ  অক্টোবর জি১  (কনমেবল)  ১  কনমেবল বিজয়ী  ১১ নভেম্বর ২০২১  ২০১৮  চ্যাম্পিয়ন (১৯৫৮, ১৯৬২, ১৯৭০, ১৯৯৪, ২০০২)  ১   জি২  (উয়েফা)  ৩  উয়েফা গ্রুপ এ বিজয়ী  ১৪ নভেম্বর ২০২১  ২০১৮  চতুর্থ স্থান (১৯৩০, ১৯৬২)  ২৫   জি৩  (উয়েফা)  ২  উয়েফা গ্রুপ সি বিজয়ী  ১৫ নভেম্বর ২০২১  ২০১৮  কোয়ার্টার-ফাইনাল (১৯৩৪, ১৯৩৮, ১৯৫৪)  ১৪   জি৪  (ক্যাফ)  ৪  ক্যাফ তৃতীয় পর্ব বিজয়ী  ২৯ মার্চ ২০২২  ২০১৪  কোয়ার্টার-ফাইনাল (১৯৯০)  ৩৭    টীকা  পয়েন্ট তালিকা  ১৬ দলের পর্বে,  গ্রুপ জি-এর প্রথম স্থান অধিকারী দল গ্রুপ এইচ-এর দ্বিতীয় স্থান অধিকারী দলের মুখোমুখি হবে।  গ্রুপ জি-এর দ্বিতীয় স্থান অধিকারী দল গ্রুপ এইচ-এর প্রথম স্থান অধিকারী দলের মুখোমুখি হবে।  ম্যাচ নিম্নে তালিকাভুক্ত ম্যাচগুলোর সময় আরব মান সময় অনুযায়ী উল্লেখ করা হয়েছে (ইউটিসি+৩)।  সুইজারল্যান্ড বনাম ক্যামেরুন  ব্রাজিল বনাম সার্বিয়া  ক্যামেরুন বনাম সার্বিয়া  ব্রাজিল বনাম সুইজারল্যান্ড  সার্বিয়া বনাম সুইজারল্যান্ড  ক্যামেরুন বনাম ব্রাজিল  শাস্তিমূলক পয়েন্ট গ্রুপ পর্বের খেলা শেষে যদি সামগ্রিক তথ্য ও হেড-টু-হেড ম্যাচের তথ্যের নিয়ম ব্যবহার করার পরও যদি একাধিক দল একই সমতায় থাকে (এবং যদি পেনাল্টি শুট-আউট টাইব্রেকার হিসেবে প্রযোজ্য না হয়), তবে সুশৃঙ্খলভাবে খেলার মাধ্যমে অর্জিত পয়েন্টের উপর ভিত্তি করে দলীয় অবস্থান নির্ধারণ করা হবে। গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে এই পয়েন্ট নির্ণয় করা হবে, যা নিম্নে উল্লেখ করা হয়েছে:   হলুদ কার্ড = −১ পয়েন্ট  দুইটি হলুদ কার্ডের ফলে লাল কার্ড = −৩ পয়েন্ট  সরাসরি লাল কার্ড = −৪ পয়েন্ট  একটি হলুদ কার্ডের পর সরাসরি লাল কার্ড = −৫ পয়েন্ট  উপর্যুক্ত নিয়মের মধ্যে এক ম্যাচে কেবল একজন খেলোয়াড়ের ক্ষেত্রে প্রয়োগ করা হয়েছিল।   দল ১ম ম্যাচ ২য় ম্যাচ ৩য় ম্যাচ পয়েন্ট              ০    ১        -১  ৩    ২        -৫  ২    ২        -৩  ১    ২        -৩  তথ্যসূত্র  বহিঃসংযোগ     গ্রুপ জি বিষয়শ্রেণী:২০২২ ফিফা বিশ্বকাপে ব্রাজিল বিষয়শ্রেণী:২০২২ ফিফা বিশ্বকাপে সার্বিয়া বিষয়শ্রেণী:২০২২ ফিফা বিশ্বকাপে সুইজারল্যান্ড বিষয়শ্রেণী:২০২২ ফিফা বিশ্বকাপে ক্যামেরুন
স্টার সিনেপ্লেক্স বাংলাদেশের আধুনিকতম চলচ্চিত্র হল। এটি শো মোশন লিমিটেডের মালিকানাধীন প্রতিষ্ঠান।   ইতিহাস  thumb|বসুন্ধরা সিটিতে স্টার সিনেপ্লেক্স স্টার সিনেপ্লেক্স ২০০৪ সালের ৯ অক্টোবর বসুন্ধরা সিটিতে প্রতিষ্ঠিত হয়। ২০১৬ সালে এটি কক্সবাজারে তাদের প্রথম থিয়েটার চালু করে। স্টার সিনেপ্লেক্সে ছয়টি সম্পূর্ণ ডিজিটাল সিনেমা পর্দা রয়েছে, এছাড়া এতে ত্রিমাত্রিক প্রক্ষেপণ প্রযুক্তি, রূপালী পর্দা, ডলবি-ডিজিটাল সাউন্ড এবং স্টেডিয়ামের মত বসার ব্যবস্থা রয়েছে। প্রায় ১৬০০টি আসনের ধারণক্ষমতা রয়েছে এটির। thumb|বাংলাদেশ সামরিক জাদুঘর ঢাকার ভিতরে স্টার সিনেপ্লেক্স হল  ২০১৯ সালের জানুয়ারিতে, স্টার সিনেপ্লেক্স ঢাকার ধানমন্ডির সীমান্ত স্কয়ারের পাশে নির্মিত সীমান্ত সম্ভার বিপনী বিতানে তাদের দ্বিতীয় সিনেপ্লেক্স চালু করে। ২০১৯ সালের অক্টোবরে, তারা মহাখালীর এসকেএস (সেনা কল্যাণ সংস্থা) টাওয়ারে তাদের তৃতীয় সিনেপ্লেক্স চালু করে। ২০২১ সালের আগস্টে, তারা মিরপুর-২-এ সনি সিনেমা হলের স্থলে তাদের ৪র্থ সিনেপ্লেক্স চালু করে। ২০২২ সালের এপ্রিলে, তারা বিজয় সরণিতে অবস্থিত বঙ্গবন্ধু সামরিক জাদুঘরে তাদের পঞ্চম সিনেপ্লেক্স চালু করে।   কার্যক্রম  হলে দর্শক আসনের মোট ২টি শ্রেণী রয়েছে। শ্রেণীগুলো হলো- প্রিমিয়াম ও দৈনিক। সকাল, ম্যাটিনী ১, ম্যাটিনী ২, সন্ধ্যা ১, এবং সন্ধ্যা ২ - এই মোট পাঁচ বেলা ছবি প্রদর্শন করা হয়। প্রতি সপ্তাহে চলচ্চিত্রের সময়সূচী পরিবর্তিত হয়।  সমালোচনা ২০২২ সালের ৩ আগস্ট, মিরপুর-২-এ অবস্থিত স্টার সিনেপ্লেক্সে আনুমানিক ৬০ বছর বয়সী এক বৃদ্ধ পরাণ চলচ্চিত্রটি দেখতে যান। তবে লুঙ্গি পরা থাকায় তার কাছে টিকিট বিক্রি করতে অস্বীকৃতি জানায় হল কর্তৃপক্ষ। এক প্রত্যক্ষদর্শী সেই বৃদ্ধের ছবি, ভিডিও ও ঘটনা ফেসবুকে "বাংলা চলচ্চিত্র" নামক গ্রুপে প্রকাশ করেন। যা ব্যাপক সমালোচনার জন্ম দেয় ও পরে পরাণ চলচ্চিত্রের অভিনয়শিল্পীগণও এই নিয়ে পোস্ট করেন। সমালোচনার মুখে স্টার সিনেপ্লেক্স কর্তৃপক্ষ এক বিবৃতি দিয়ে এ ঘটনাকে ভুল–বোঝাবুঝি হিসেবে দাবি করে।   তথ্যসূত্র   বহিঃসংযোগ  বিষয়শ্রেণী:ঢাকার প্রেক্ষাগৃহ বিষয়শ্রেণী:২০০৪-এ বাংলাদেশে প্রতিষ্ঠিত বিষয়শ্রেণী:বাংলাদেশের গণমাধ্যম কোম্পানি
গোপালগঞ্জ লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর গোপালগঞ্জ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি  বিধানসভা কেন্দ্র নিয়ে গঠিত। এগুলি হল-   বৈকুণ্ঠপুর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বারাউলী বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   গোপালগঞ্জ বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  কুচাইকোট বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  ভরে বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  হাথুয়া বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  গোপালগঞ্জ লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন জনতা দল (সংযুক্ত)-এর শ্রী ডাঃ অলোক কুমার সুমন।   আরও দেখুন   বিহারের লোকসভা কেন্দ্রের তালিকা তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:বিহারের লোকসভা কেন্দ্র